पाएं अपने शहर की ताज़ा ख़बरें और फ्री ई-पेपरडाउनलोड करें
गंगद्वार एडिशनल पीएचसी लगातार बंद रहने के कारण आक्रोशित ग्रामीणों ने सोमवार को अस्पताल परिसर में रोषपूर्ण प्रदर्शन किया। प्रदर्शनकारियों में प्रमोद बिहारी, नवीन पुजारी, रमन कुमार साफी, रासलाल राम, नारायण पासवान, आकाश राम, रिक्की राम, शिवशंकर पासवान, चंदन पासवान, मनीष पासवान आदि दर्जनों लोग शामिल थे। इन लोगों ने बताया कि अस्पताल के चिकित्सक अमूमन तीन महीने से नहीं आ रहे हैं। यहां तक की अस्पताल पूरी तरह बंद रहता है। 6 बेड का यह अस्पताल है। अंधराठाढ़ी प्रखंड कमला नदी के कारण दो भागो में बटा हुआ है। कमला नदी के पश्चिमी पार गंगद्वार , मैलाम पंचायत के लोगो के लिए यह काफी उपयोगी है। यहां पदस्थापित चिकित्सक कर्मी फिलहाल प्राथमिक स्वास्थ्य केंद्र अंधराठाढ़ी में पदस्थापित है। उन्हें अपने इलाज के लिए मधुबनी, राजनगर वा सुगरवे नदी पार अंधराठाढ़ी जाना पड़ता है। प्रखंड के प्रभारी चिकित्सा पदाधिकारी डॉ. रामगोविंद झा ने बताया कि एपीएचसी गंगद्वार की बंदी को लेकर हुए प्रदर्शन उनके संज्ञान में नहीं आया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn